Με τη φανέλα της ΑΕΚ θα συνεχίσει να αγωνίζεται μέχρι το καλοκαίρι του 2022 ο Τάσος Μπακασέτας! Ο 25χρονος μεσοεπιθετικός που βρισκόταν εδώ και λίγη ώρα στα γραφεία της ομάδας, έβαλε την υπογραφή του σε συμβόλαιο διάρκειας τριών ετών και στη συνέχεια ανακοινώθηκε από την κιτρινόμαυρη ΠΑΕ.



Αναλυτικά η ανακοίνωση:

Η ΠΑΕ ΑΕΚ ανακοινώνει την ανανέωση του συμβολαίου του Τάσου Μπακασέτα. Ο Έλληνας διεθνής άσος θα συνεχίσει να φοράει τη φανέλα της ομάδας μας τουλάχιστον έως το καλοκαίρι του 2022.



Ο Τάσος Μπακασέτας ήρθε στην ΑΕΚ τον Ιούνιο του 2016 από τον Πανιώνιο και είχε πολύτιμη συνεισφορά στην επιστροφή της ομάδας στην κορυφή, με την κατάκτηση του πρωταθλήματος Ελλάδας έπειτα από 24 χρόνια, στην πρόκριση στη φάση των «32» του UEFA Europa League και στην πρόκριση στους ομίλους του UEFA Champions League.



Έχει καταγράψει με τη φανέλα της ΑΕΚ συνολικά 88 εμφανίσεις σε όλες τις διοργανώσεις, στις οποίες έχει σημειώσει 18 τέρματα.



